**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 3**

Madonā

2025. gada 14. februārī

Sēde notiek videokonferences režīmā ZOOM.

Sēde sasaukta plkst. 13.00

Sēdi atklāj plkst. 13.00

Sēdes norise tiek fiksēta audiovizuālajā ierakstā.

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora.

**Sēdē nepiedalās deputāti:**

Gatis Teilis, Rūdolfs Preiss, Gunārs Ikaunieks, Arvīds Greidiņš – attaisnotu iemeslu dēļ.

**Deputāti:**

Valda Kļaviņa nepiedalās 4. jautājuma balsojumā.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Artūrs Leimanis – informācijas tehnoloģiju nodaļas lietotāju atbalsta speciālists, Liene Ankrava – finanšu nodaļas vadītāja, Ramona Vucāne – nekustamā īpašuma pārvaldības un teritoriālās plānošanas nodaļas vadītāja, Evita Zāle – juridiskās un personāla nodaļas vadītāja.

Pagastu un apvienību pārvalžu vadītāji: , Tālis Salenieks – Lubānas apvienības pārvaldes vadītājs, Vilnis Špats – Cesvaines apvienības pārvaldes vadītājs, Artūrs Portnovs – Ļaudonas un Kalsnavas pagastu pārvalžu vadītājs, Sandis Kalniņš – Dzelzavas, Sarkaņu un Aronas pagastu pārvaldes vadītājs.

**DARBA KĀRTĪBA:**

**1. Par notekūdeņu apsaimniekošanas aglomerācijas robežas noteikšanu Madonas novada administratīvajās teritorijās**

*ZIŅO: Aigars Šķēls*

**2. Par papildus finansējuma piešķiršanu pašvaldības atlīdzības budžetā un grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Uģis Fjodorovs*

**3. Par mēnešalgas noteikšanu Madonas novada pašvaldības amatiermākslas kolektīvu vadītāju kategorijām**

*ZIŅO: Artūrs Grandāns*

**4. Par bāzes mēnešalgas likmes noteikšanu un finansējuma piešķiršanu Madonas novada pašvaldības kultūras, tautas, saieta namu un klubu vadītājiem**

*ZIŅO: Artūrs Grandāns*

**5. Par grozījumiem Madonas novada pašvaldības kultūras, tautas, saieta namu un klubu vadītāju amata vienību sarakstā**

*ZIŅO: Artūrs Grandāns*

**6. Par projekta iesniegumu “Jaunaudžu retināšana Madonas novada Ļaudonas pagasta īpašumā “Strīdus purvs””**

*ZIŅO: Ramona Vucāne*

**1. Par notekūdeņu apsaimniekošanas aglomerācijas robežas noteikšanu Madonas novada administratīvajās teritorijās**

*ZIŅO: Aigars Šķēls*

Saskaņā ar 2002. gada 22. janvāra Ministru kabineta noteikumu Nr. 34 “Noteikumi par piesārņojošo vielu emisiju ūdenī” (turpmāk – Noteikumi) 31. 1 punktu prasības komunālo notekūdeņu centralizētai savākšanai un emisijai nosaka visām apdzīvotajām vietām vai to robežās esošām atsevišķām teritorijas daļām, kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai un novadīšanai uz notekūdeņu attīrīšanas iekārtām vai uz to galīgās novadīšanas vietu vidē (turpmāk – aglomerācija).

Noteikumu 31. 2 punktā noteikts, ka vietējā pašvaldība līdz 2024. gada 30. jūnijam un pēc tam ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi, un, ja nepieciešams, precizē aglomerācijas robežas.

SIA “Madonas ūdens” un SIA “Bērzaunes komunālais uzņēmums” izvērtēja esošās aglomerācijas robežas un noteica atbilstoši esošo tīklu izvietojumam.

Noteikumu 31. 3 nosaka, ka vietējās pašvaldības dome pieņem lēmumu par aglomerācijas robežu noteikšanu un līdz 2025. gada 2. janvārim iesniedz Klimata un enerģētikas ministrijai lēmumu par aglomerācijas robežu noteikšanu, tā pamatojumu un kartogrāfisko materiālu ar aktuālo aglomerācijas robežu.

Ņemot vērā minēto un pamatojoties uz Pašvaldību likuma 10. panta pirmās daļas 21.punktu un 2002. gada 22. janvāra Ministru kabineta noteikumu Nr. 34 “Noteikumi par piesārņojošo vielu emisiju ūdenī” 31.3. punktu, ņemot vērā 11.12.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noteikt notekūdeņu apsaimniekošanas aglomerācijas robežu Madonas novada administratīvajās teritorijās (pielikumā).

*R. Vucāne 20228813*

*Lēmums Nr. 57*

**2. Par papildus finansējuma piešķiršanu pašvaldības atlīdzības budžetā un grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Uģis Fjodorovs*

Pašvaldību likuma 10. panta pirmā daļa paredz, ka dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Likuma “Par valsts budžetu 2025. gadam un budžeta ietvaru 2025., 2026. un 2027. gadam” (turpmāk – Likums) 80. pantā noteikts, ka gadījumā, kad, aprēķinot 2025. gada valsts un pašvaldību institūciju amatpersonu (darbinieku) bāzes mēnešalgu iegūst skaitli, kas ir lielāks par 2,6, kārtējā gada attiecīgo bāzes mēnešalgu indeksē ar skaitli 2,6, bet Noteikumu 81. pantā noteikts, ka 2025. gadā valsts un pašvaldību institūcijās netiek palielināts kopējais no valsts pamatbudžeta finansēto amata vietu skaits, izņemot gadījumus, kad ir pieņemts atsevišķs pašvaldības domes vai Ministru kabineta lēmums.

Lai ievērotu Likumā noteikto un nodrošinātu konkurētspējīgāku atalgojumu Madonas novada pašvaldībā, salīdzinot ar nodarbinātajiem privātajā sektorā līdzīgos amatos, kā arī lai veicinātu pašvaldības amata vienībām noteikto mēnešalgu likmju tuvināšanu attiecīgās mēnešalgu grupas skalas intervāla viduspunktam, ir nepieciešams pieņemt domes lēmumu par papildus finansējuma piešķiršanu pašvaldības darbinieku atlīdzības budžetam. Ir sagatavots Centrālās administrācijas Finanšu nodaļas priekšlikums par atlīdzības budžeta palielinājumu, aprēķinā iekļaujot atlīdzības budžeta palielinājumu 36 euro papildus aprēķinot VSAOI darba devēja daļu, 25% no mēneša algas atvaļinājuma pabalstiem, 2% aizvietošanām, kompensācijām un pabalstiem)  par pilnu slodzi uz 1 amata vienību, kam saskaņā ar Madonas novada pašvaldības domes 27.12.2024. lēmumu Nr. 770 “Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu” netika palielināta mēnešalgas likme.

Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 80. un 81. pantu, pamatojoties uz Pašvaldību likuma 10. panta pirmās daļas 21. punktu, ņemot vērā 12.02.2025. Uzņēmējdarbības, teritoriālo un vides jautājumu komitejas 12.02.2024. Sociālo un veselības jautājumu komitejas, 13.02.2025. Kultūras un sporta jautājumu komitejas un 13.02.2025. Izglītības un jaunatnes lietu komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt finansējumu Madonas novada pašvaldības budžeta pozīcijai – Atlīdzība (EKK 1000 sadalot pa attiecīgiem apakškodiem) EUR 323 205,00 apmērā no 2025.gada Madonas novada pašvaldības budžeta nesadalītajiem līdzekļiem, finansējumu sadalot pašvaldības iestāžu darbinieku atlīdzības budžetiem saskaņā ar pielikumu.
2. Uzdot pašvaldības iestāžu vadītājiem, ņemot vērā lēmuma 1. punktā noteiktā finansējuma apmēru, iesniegt pašvaldības izpilddirektoram priekšlikumu par pašvaldības iestādes amata vienību mēnešalgu likmju grozījumiem, nepārsniedzot amata vienībām noteikto attiecīgās mēnešalgu grupas skalas intervāla viduspunktu saskaņā ar Valsts un pašvaldību institūciju amatpersonu un darbinieku atlīdzības likuma 3. pielikumu.
3. Noteikt, ka šajā lēmumā noteiktie mēnešalgu likmju grozījumi nav attiecināmi uz Madonas novada un Varakļānu novada pašvaldības policijas, Madonas novada un Varakļānu novada bāriņtiesas un Madonas novada pašvaldības izglītības iestāžu pedagogu amata vienībām, kā arī kultūras, tautas, saieta namu vadītājiem, amatiermākslas kolektīvu vadītājiem.
4. Uzdot pašvaldības izpilddirektoram:
   1. Noteikt ar rīkojumu kārtību, kādā pašvaldības iestāžu vadītāji izstrādā un iesniedz lēmuma 2. punktā noteikto priekšlikumu;
   2. uzdot ar rīkojumu apstiprināt pašvaldības iestāžu vadītāju iesniegtos amata vienību mēnešalgu likmju grozījumus un organizēt grozījumu iekļaušanu Madonas novada pašvaldības iestāžu amata vienību sarakstu, kas apstiprināti ar Madonas novada pašvaldības domes 24.01.2023. lēmumu Nr. 6 “Par Madonas novada pašvaldības iestāžu amata vienību sarakstu apstiprināšanu”, konsolidētajā versijā.
5. Noteikt, ka ar lēmuma 4.2. punktā noteikto izpilddirektora rīkojumu apstiprinātie amata vienību mēnešalgu likmju grozījumi ir piemērojami ar 2025. gada 1. februāri.
6. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
7. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.
8. Uzdot Madonas novada Centrālās administrācijas Lietvedības nodaļai nosūtīt konsolidētos amata vienību sarakstus Madonas novada pašvaldības Centrālās administrācijas nodaļu vadītājiem, Madonas novada pašvaldības apvienību/ pagasta pārvalžu vadītājiem un Madonas novada pašvaldības iestāžu vadītājiem.

*E. Zāle 26486811*

*L. Ankrava 29374376*

*A. Lauva 26199545*

*Lēmums Nr. 58*

**3. Par mēnešalgas noteikšanu Madonas novada pašvaldības amatiermākslas kolektīvu vadītāju kategorijām**

*ZIŅO: Artūrs Grandāns*

Ar Madonas novada pašvaldības domes 2024. gada 20. februāra lēmumu Nr. 58 ir apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” (turpmāk tekstā – Noteikumi).

Saskaņā ar Noteikumu 25. punktu Amatiermākslas kolektīva vadītājam katrai kategorijai mēnešalgas stundas likme tiek apstiprināta ar Pašvaldības domes lēmumu.

Amatiermākslas kolektīva vadītājs saskaņā ar Ministru kabineta 26.04.2022. noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” ir klasificējams 40. amatu saimē, II A līmenis, 6. mēnešalgu grupa.

6. mēnešalgu grupai ar 2025. gada bāzes algu ir noteikta:

* minimālā stundas likme EUR 4,96
* vidējā stundas likme ir noteikta EUR 7,08
* maksimālā stundas likme ir noteikta EUR 9,21

Saskaņā ar Ministru kabineta 17.11.2015. noteikumiem Nr. 649 “Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” pašvaldībām tiek piešķirta mērķdotācija par kolektīviem.

Noteikumu 4. punkts paredz, ka mērķdotācija tiek izmantota kā darba samaksa Amatiermākslas kolektīvu vadītājiem papildus pašvaldības finansētajai darba samaksai.

Lai nodrošinātu mērķdotācijas izmaksu pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, Madonas novada pašvaldības amatiermākslas kolektīvu vadītājiem, kuriem izmaksājama mērķdotācija, izmaksājamais mērķdotācijas apmērs iekļaujams kopēja mēnešalgas fondā.

Pamatojoties uz Madonas novada pašvaldības noteikumu “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” 25. punktu, ņemot vērā 13.02.2025. Kultūras un sporta jautājumu komitejas atzinumu, Pašvaldību likuma 10. panta pirmo daļu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Ar 2025. gada 1. februāri noteikt mēnešalgas stundas likmes Madonas novada pašvaldības amatiermākslas kolektīvu vadītājiem:

|  |  |  |  |  |
| --- | --- | --- | --- | --- |
| **Amatiermākslas kolektīva kategorija** | **Amata nosaukums** | **Madonas novada pašvaldības apmaksājamā stundas algas likme** | **No mērķdotācijas**  **apmaksājamā stundas algas likme** | **Kopējā mēnešalgas stundas likme** |
| **1.kategorija** | Amatiermākslas kolektīva vadītājs | EUR 6,85 | EUR 1,77 | **EUR 8,62** |
|  | Koru diriģents | EUR 8,22 | EUR 0,99 | **EUR 9,21** |
|  | Pūtēju orķestra diriģents | EUR 8,22 | EUR 0,79 | **EUR 9,01** |
| **2.kategorija** | Amatiermākslas kolektīva vadītājs | EUR 6,85 | EUR 1,01 | **EUR 7,86** |
| **3.kategorija** | Amatiermākslas kolektīva vadītājs | EUR 6,85 | Nav mērķdotācijas | **EUR 6,85** |
| **4.kategorija** | Amatiermākslas kolektīva vadītājs | EUR 5,48 | Nav mērķdotācijas | **EUR 5,48** |

*L. Ankrava 29374376*

*A. Lauva 26199545*

*Lēmums Nr. 59*

**4. Par bāzes mēnešalgas likmes noteikšanu un finansējuma piešķiršanu Madonas novada pašvaldības kultūras, tautas, saieta namu un klubu vadītājiem**

*ZIŅO: Artūrs Grandāns*

Ar Madonas novada pašvaldības domes 2024. gada 20. februāra lēmumu Nr. 58 ir apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” (turpmāk tekstā – Noteikumi).

Saskaņā ar Noteikumu 35. punktu bāzes algu Madonas novada pašvaldības kultūras, tautas, saieta namu vai klubu (turpmāk tekstā – Kultūras nams) vadītājiem nosaka ar Pašvaldības domes lēmumu.

Amatiermākslas kolektīva vadītājs saskaņā ar Ministru kabineta 26.04.2022. noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” ir klasificējams 40. amatu saimē ar IV līmeni, 8. mēnešalgu grupu.

Noteikumu 34.punkts paredz, ka Kultūras namu vadītāja darba samaksu veido bāzes mēnešalgas likme un mainīgā darba samaksas daļa, bet 36.punkts – ka mainīgo darba samaksas daļu nosaka, ņemot vērā attiecīgajā Kultūras namā darbojošos amatiermākslas kolektīvu skaitu un to kategorijas, kas tiek apstiprinātas ar Izpilddirektora rīkojumu.

Pamatojoties uz Madonas novada pašvaldības noteikumu “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” 35. punktu, ņemot vērā 13.02.2025. Kultūras un sporta jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Ar 01.02.2025. noteikt Madonas novada pašvaldības kultūras, tautas, saieta namu un klubu, kas ir Madonas novada pagasta/apvienības pārvaldes struktūrvienības, vadītājiem, bāzes mēnešalgas likmi EUR 935.
2. Piešķirt finansējumu Madonas novada pašvaldības budžeta pozīcijai – Atlīdzība (EKK 1000 sadalot pa attiecīgiem apakškodiem) EUR 8165,25 apmērā no 2025.gada Madonas novada pašvaldības budžeta nesadalītajiem līdzekļiem, finansējumu sadalot pa attiecīgajiem Kultūras namiem.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

*A. Lauva 26199545*

*Lēmums Nr. 60*

**5. Par grozījumiem Madonas novada pašvaldības kultūras, tautas, saieta namu un klubu vadītāju amata vienību sarakstā**

*ZIŅO: Artūrs Grandāns*

Ar Madonas novada pašvaldības domes 20.02.2024. lēmumu Nr. 58 apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” (turpmāk – Noteikumi), kuros noteikti Amatiermākslas kolektīvu komisijas darbības principi, piemēram, jauna amatiermākslas kolektīva izveidošana, esoša amatiermākslas kolektīva likvidēšana.

Noteikumi neparedz iespēju Amatiermākslas kolektīvu komisijai virzīt Izpilddirektoram apstiprināšanai jautājumu par kultūras, tautas, saieta namu vai klubu vadītāju amata vienību svītrošanu no Madonas novada pašvaldības kultūras, tautas, saieta namu un klubu vadītāju amata vienību saraksta.

Ņemot vērā, ka notikusi amata pienākumu pārdale attiecībā uz Madonas novada Vestienas pagasta Multifunkcionālā centra vadītāju, t.sk. noteikti jauni amata pienākumi, kurus citkārt veiktu Vestienas tautas nama vadītājs, domei jāpieņem lēmums par grozījumiem Madonas novada pašvaldības kultūras, tautas, saieta namu un klubu vadītāju amata vienību sarakstā, svītrojot Vestienas tautas nama vadītāja amata vienību.

Noklausījusies sniegto informāciju, pamatojoties uz Pašvaldību likuma 10. panta pirmo daļu, ņemot vērā 13.02.2025. Kultūras un sporta jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Madonas novada pašvaldības kultūras, tautas, saieta namu un klubu vadītāju amata vienību sarakstā, kas apstiprināts ar 26.02.2024. Pašvaldības izpilddirektora rīkojumu Nr. 2.1.1.2/24/46, izdarīt šādus grozījumus:
   1. Ar 01.02.2025. svītrot amata vienību saraksta sadaļā “Vestienas tautas nams” amata vienību “Tautas nama vadītājs” ar profesijas kodu 1431 01, amata vienību skaitu 1, stundas algas likmi 5,51 EUR, mēnešalgas fondu 920 EUR, amata saimi 40., amata saimes līmeni IV, mēnešalgas grupu 8.
2. Uzdot Amatiermākslas kolektīvu komisijai ņemt vērā grozījumus, kuri izdarīti ar šo lēmumu, virzot Pašvaldības izpilddirektoram apstiprināšanai izmaiņas Madonas novada pašvaldības kultūras, tautas, saieta namu un klubu vadītāju amata vienību sarakstā.
3. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

*A. Lauva 26199545*

*Lēmums Nr.61*

**6. Par projekta iesniegumu “Jaunaudžu retināšana Madonas novada Ļaudonas pagasta īpašumā “Strīdus purvs””**

*ZIŅO: Ramona Vucāne*

Lai veiktu jaunaudžu retināšanu Madonas novada pašvaldībai piederošajos meža īpašumos, pamatojoties uz Lauku atbalsta dienesta izsludināto projektu konkursu Eiropas Lauksaimniecības fonda lauku attīstības un Kopējās lauksaimniecības politikas stratēģiskā plāna 2023.-2027. gadam intervencē LA7 "Ieguldījumi ilgtspējīgai mežsaimniecībai" un LA8 "Atbalsts meža ekosistēmu noturības un ekoloģiskās vērtības uzlabošanai un uzturēšanai" saskaņā ar Ministru kabineta 2023. gada 3. oktobra noteikumiem Nr. 561 "Valsts un Eiropas Savienības atbalsta piešķiršanas, administrēšanas un uzraudzības noteikumi intervences "Ieguldījumi ilgtspējīgai mežsaimniecībai" apakšpasākumā "Ieguldījumi meža ieaudzēšanai, nomaiņai, atjaunošanai un retināšanai" un intervencē "Atbalsts meža ekosistēmu noturības un ekoloģiskās vērtības uzlabošanai un uzturēšanai"", centrālās administrācijas Nekustamā īpašuma pārvaldības un teritoriālās attīstības nodaļa ir izstrādājusi projekta iesniegumu “Jaunaudžu retināšana Madonas novada Ļaudonas pagasta īpašumā “Strīdus purvs”” (turpmāk – projekts).

Projekta rezultātā tiks veikta jaunaudžu retināšana 10 ha platībā, samazinot valdošās sugas koku un atbrīvojot augšanas telpu no bieza vai vidēji bieza krūmu aizzēluma, lai palielinātu mežaudzes noturību un pielāgošanās spēju iespējamām klimata pārmaiņām, kā arī nodrošinātu mežaudzes krājas pieaugumu un oglekļa uzkrājumu mežaudzē, īpašumā: Strīdus purvs, Ļaudonas pagasts, kad. apz. 70700120019 2.kvartāla 4., 10., 11., 16., 22., 23., 24., 39., 41. nogabalos 10 hektāru platībā;

Projekta kopējās plānotās izmaksas ir 3418.95 EUR, no tām valsts un Eiropas Savienības atbalsta finansējums ir 2051.37 EUR jeb 60% un pašvaldības līdzfinansējums 1367.58 EUR jeb 40%. Projekta iesnieguma iesniegšanas termiņš ir 2025. gada 6.marts. Projekta īstenošanas termiņš ir līdz 2025. gada 31. decembrim.

Projekta izmaksu sadārdzinājuma gadījumā izmaksas tiks segtas no Pašvaldības budžeta līdzekļiem. Projekta ietvaros veikto aktivitāšu uzturēšana pēc Projekta īstenošanas tiks nodrošināta vismaz piecus gadus pēc Projekta noslēguma maksājuma saņemšanas. Uzturēšanas izdevumi tiks segti no Pašvaldības budžeta līdzekļiem.

Ievērojot iepriekš minēto un pamatojoties uz Pašvaldību likuma 4. panta pirmās daļas 20. punktu, Eiropas Lauksaimniecības fonda lauku attīstības un Kopējās lauksaimniecības politikas stratēģisko plānu 2023.-2027. gadam un Ministru kabineta 2023. gada 3. oktobra noteikumiem Nr. 561 "Valsts un Eiropas Savienības atbalsta piešķiršanas, administrēšanas un uzraudzības noteikumi intervences "Ieguldījumi ilgtspējīgai mežsaimniecībai" apakšpasākumā "Ieguldījumi meža ieaudzēšanai, nomaiņai, atjaunošanai un retināšanai" un intervencē "Atbalsts meža ekosistēmu noturības un ekoloģiskās vērtības uzlabošanai un uzturēšanai"", atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atbalstīt dalību Ministru kabineta 2023. gada 3. oktobra noteikumiem Nr. 561 "Valsts un Eiropas Savienības atbalsta piešķiršanas, administrēšanas un uzraudzības noteikumi intervences "Ieguldījumi ilgtspējīgai mežsaimniecībai" apakšpasākumā "Ieguldījumi meža ieaudzēšanai, nomaiņai, atjaunošanai un retināšanai" un intervencē "Atbalsts meža ekosistēmu noturības un ekoloģiskās vērtības uzlabošanai un uzturēšanai"" aktivitātē ar projekta iesniegumu “Jaunaudžu retināšana Madonas novada Ļaudonas pagasta īpašumā “Strīdus purvs””, paredzot kopējās projekta izmaksas 3418.95 EUR (trīs tūkstoši četri simti astoņpadsmit eiro, 95 centi) apmērā, no kurām Lauku atbalsta dienesta finansējums ir 2051.37 EUR (divi tūkstoši piecdesmit viens eiro, 37 centi) un pašvaldības līdzfinansējums 1367.58 EUR (tūkstotis trīs simti sešdesmit septiņi eiro, 58 centi).
2. Noteikt par atbildīgo Projekta aktivitāšu organizēšanā un uzraudzīšanā, kā arī Projekta ietvaros veikto aktivitāšu uzturēšanā, Madonas novada pašvaldības centrālās administrācijas Nekustamā īpašuma pārvaldības un teritoriālās plānošanas nodaļas mežzini.

*R. Vucāne 20228813*

*Lēmums Nr. 62*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 13.20

Sēdes vadītājs A. Lungevičs

Sēdes protokolētāja D. Cipule